hotchpotch/miracl-hf-unified huggingface dataset:
সরকারি বেগম রোকেয়া কলেজ
সরকারি বেগম রোকেয়া কলেজ পূর্ব শালবন রংপুর বাংলাদেশের একটি সরকারি কলেজ । এই কলেজটি " বেগম রোকেয়া মহিলা কলেজ " নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
এ অঞ্চলের নারী শিক্ষা বিস্তারের উদ্দেশ্যে ১৯৬৩ সালের ১৯ মার্চ স্থাপিত হয় রংপুর মহিলা কলেজ নামে প্রতিষ্ঠানটির। পরবর্তীতে তদানীন্তন নারী কল্যাণ সংস্থা এবং জনতার দাবীর পরিপ্রেক্ষিতে ১৯৬৯ সালের ১৯ জুন কলেজ পরিচালনা কমিটির সভায় কলেজটির নাম বেগম রোকেয়া কলেজ করার প্রস্তাব পাশ হয়। প্রথমে বে-সরকারি ভাবে উচ্চ মাধ্যমিক এবং ডিগ্রী (পাস) কোর্সের বিজ্ঞান এবং মানবিক শাখা নিয়ে কলেজটির যাত্রা শুরু হয়। পরবর্তী সময়ে ১৯৭৯ ইং সালে কলেজটি সরকারিকরণের পর ১৯৮৫ ইং সালে রাজশাহী বিশ্ববিদ্যালয় কর্তৃক ০৬ টি মানবিক বিষয়ে (বাংলা, ইংরেজি, অর্থনীতি, দর্শন, রাষ্ট্রবিজ্ঞান এবং ইসলামের ইতিহাস এবং সংস্কৃতি)অনার্স পাঠদানের মঞ্জুরী প্রাপ্ত হয় এবং ১৯৯৫ ইং সালে উক্ত ০৬ টি বিষয়ে জাতীয় বিশ্ববিদ্যালয় কর্তৃক মাস্টার্স শেষ পর্ব কোর্স চালুর অনুমতি পায়। কলেজটি ৩.৬৬ একর জমির উপর স্থাপিত। এই জমিটি বরদা সুন্দরী নামক জমিদারের পরিত্যাক্ত সম্পত্তি ছিল। কলেজের প্রথম প্রতিষ্ঠাতা অধ্যক্ষ সেসময়ের রংপুরের জেলা প্রশাসকের সহধর্মিনী মিসেস এলেন এ সাত্তার।একাডেমিক পর্যায়ে শিক্ষা প্রসারে বিশেষ অবদানের জন্য কলেজটি ১৯৮৮ এবং ২০০২ সালে রংপুর জেলার শ্রেষ্ঠ শিক্ষা প্রতিষ্ঠানের খ্যাতি অর্জন করে। ২০০৮ সালে মাস্টার্স ফাইনাল পরীক্ষায় ইসলামের ইতিহাস এবং সংস্কৃতি বিষয়ে ১৭ জন, দর্শন বিষয়ে ০৪ জন, রাষ্ট্রবিজ্ঞান বিষয়ে ০১ জন; ২০০৭ সালে ইসলামের ইতিহাস এবং সংস্কৃতি বিষয়ে ০৭ জন, ২০০৬ রাষ্ট্রবিজ্ঞান বিষয়ে ০২ জন শিক্ষার্থী প্রথম শ্রেণীতে উত্তীর্ণ হয়।
সাহিত্যি এবং সংস্কৃতি পর্যায়ে জাতীয় বিশ্ববিদ্যালয় সাহিত্য এবং সংস্কৃতি প্রতিযোগিতা ২০০৭, ২০০৮, ২০০৯ এ দেশাত্নবোধক, নজরুল গীতিতে অঞ্চল পর্যায়ে প্রথম, বিভাগীয় পর্যায়ে ১ম স্থান অর্জন করে। ন্যাশনাল ডিবেট ফেডারেশন বাংলাদেশ আয়োজিত ৫ম বিতর্ক প্রতিযোগিতায় ২০১১ এ বারোয়ারি বিতর্ক প্রতিযোগিতায় এ কলেজ চ্যাম্পিয়ন। UN WOMENজাতিসংঘ নারী বিষয়ক সংস্থা এবং বিডিএফ আয়োজিত নারীর প্রতি সহিংসতা আর নয় শীর্ষক সংসদীয় বিতর্ক প্রতিযোগিতা ২০১১ এর এ কলেজ রংপুর বিভাগে চ্যাম্পিযন হয়। FPABআয়োজিত বিতর্ক প্রতিযোগিতা ২০০৯, ২০১০ এ জেলা পর্যায়ে ১ম, ২য় এবং বিভাগীয় পর্যায়ে ২য় স্থান অর্জন করে। রোকেয়া দিবস ২০১১ রোকেয়া ফোরাম, রংপুর আয়োজিত বিতর্ক প্রতিযোগিতায় এ কলেজ চ্যাম্পিয়ন হয়। বাংলাদেশ শিল্পকলা একাডেমী আয়োজিত ২০১১ নজরুল গীতি প্রতিযোগিতায় জেলা পর্যায় এ কলেজ ১ম, বিভাগীয় পর্যায়ে ১ম এবং জাতীয় পর্যায়ে ২য় স্থান অর্জন করে।
ক্রীড়া পর্যায়ে ১৯৯৫ সালে কমনোয়েলথ গেমসে বাংলাদেশ জাতীয় মহিলা হ্যান্ডবল টীমে এ কলেজের ০৩ জন কৃতি ছাত্রী অংশগ্রহণ করেছিল।
উচ্চ মাধ্যমিক স্তরে ব্যবসায় শিক্ষা, বিজ্ঞান পর্যায়ে অনার্স এবং মাস্টার্স কোর্স চালুর বিষয়টি শিক্ষা মন্ত্রণালয়ে প্রক্রিয়াধীন আছে। এই দুই স্তরে পাঠদানের সুযোগ সৃষ্টির জন্য সংশ্লিষ্ট মন্ত্রণালয়ে যোগাযোগ অব্যাহত আছে। মন্ত্রণালয়েরনির্দেশনা মোতাবেক কলেজ মাঠের পূর্ব প্রান্তে ০৬ তলা বিশিষ্ট একটি বহুতল ভবন নির্মাণের প্রক্রিয়া চলমান।
মইনুল হোসেন
ব্যারিস্টার মইনুল হোসেন একজন বাংলাদেশী আইনজীবী এবং তত্ত্ববধায়ক সরকারের সাবেক উপদেষ্টা। তিনি ২০০৭ সালে গঠিত ড. ফখরুদ্দীন আহমদের নেতৃত্বে গঠিত তত্ত্ববধায়ক সরকারের উপদেষ্টা হিসেবে তথ্য, আইন, বিচার ও সংসদ বিষয়ক মন্ত্রণালয়, গৃহায়ণ ও গণপূর্ত এবং ভূমি মন্ত্রণালয় এর দায়ীত্ব পালন করেন।
বিখ্যাত সাংবাদিক তোফাজ্জল হোসেন মানিক মিয়া তাঁর পিতা। তিনি ১৯৬১ সালে রাষ্ট্রবিজ্ঞান বিষয় নিয়ে ঢাকা বিশ্ববিদ্যালয় থেকে স্নাতক সম্পন্ন করেন। তারপরে মিডল টেম্পল এ আইন বিষয়ক পড়াশোনা করেছেন। ১৯৬৫ সালে বার থেকে ব্যারিস্টার-ইন-ল ডিগ্রি অর্জন করেন।
মইনুল হোসেন ১৯৭৩ সালে পিরোজপুর থেকে আওয়ামিলীগ এর মনোনয়ন নিয়ে বাংলাদেশ পার্লামেন্ট সদস্য নির্বাচিত হন। তৎকালীন রাষ্ট্রপতি শেখ মুজিবুর রহমান ১৯৭৫ সালে সংবিধানের চতুর্থ সংশোধনের মাধ্যমে বাংলাদেশে একদলীয় শাসন ব্যবস্থা এর প্রচলন করলে তিনি তাঁর পদ থেকে স্বেচ্ছায় পদত্যাগ করেন। শেখ মুজিবুর রহমান এর মৃত্যর পরে তিনি খন্দকার মোশতাক আহমেদ এর পরিচালিত দল ডেমোক্র‌্যাটিক লীগ এ যোগ দেন এবং ৩ নভেম্বর মোশতাক সরকার এর পতন পর্যন্ত তিনি ডেমোক্র‌্যাটিক লীগ এই ছিলেন।
বাংলাদেশ এর সংবাদ মালিক দের সংগঠন বাংলাদেশ সংবাদপত্র পরিষদ এর সভাপতি হিসেবে তিনি দায়ীত্ব পালন করেন। তিনি সুপ্রিম কোর্ট বার এসোসিয়েশান এর সভাপতি হিসেবে ২০০০-২০০১ মেয়াদে নির্বাচিত হন।
জনাব হোসেন ২০০৭ সালের ১৪ জানুয়ারি বহুল আলোচিত বাংলাদেশের তত্ত্বাবধায়ক সরকারের তথ্য, আইন, বিচার ও সংসদ বিষয়ক মন্ত্রণালয়, গৃহায়ণ ও গণপূর্ত এবং ভূমি মন্ত্রণালয় এর উপদেষ্টা হিসেবে দায়ীত্ব গ্রহন করেন। ২০০৮ সালের ৮ জানুয়ারী তাঁকে বাংলাদেশের তত্ত্বাবধায়ক সরকার থেকে পদত্যাগ করতে বাধ্য করা হয়।
২০১৮ সালে মইনুল হোসেন একটি টেলিভিশান চ্যানেল এর টক শোতে এক নারী সাংবাদিক কে প্রকাশ্যে “"আমি আপনাকে চরিত্রহীন মনে করতে চাই"” বলে মন্তব্য করলে তিনি সামাজিক যোগাযোগ মাধ্যমে সমালোচনার শিকার হন। এর পরিপ্রেক্ষিতে সারাদেশে মানহানির মামলা হয় এবং হোসেনের বিরুদ্ধে আদালত গ্রেপ্তারি পরোয়ানা জারি করে।
হাজীপুর ইউনিয়ন, বেগমগঞ্জ
হাজীপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার পূর্বাংশে হাজীপুর ইউনিয়নের অবস্থান। এ ইউনিয়নের উত্তরে দুর্গাপুর ইউনিয়ন, পশ্চিমে চৌমুহনী পৌরসভা, দক্ষিণে শরীফপুর ইউনিয়ন, পূর্বে কাদিরপুর ইউনিয়ন এবং উত্তর-পূর্বে রসুলপুর ইউনিয়ন অবস্থিত।
হাজীপুর ইউনিয়ন বেগমগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
হাজীপুর ইউনিয়ন
হাজীপুর ইউনিয়ন নামে বাংলাদেশে মোট ৬টি ইউনিয়ন রয়েছে।
হাজীপুর ইউনিয়ন দ্বারা বুঝানো যেতে পারে:
শরীফপুর ইউনিয়ন, বেগমগঞ্জ
শরীফপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার দক্ষিণ-পূর্বাংশে শরীফপুর ইউনিয়নের অবস্থান। এ ইউনিয়নের পশ্চিমে একলাশপুর ইউনিয়ন, উত্তরে চৌমুহনী পৌরসভা ও হাজীপুর ইউনিয়ন, পূর্বে কাদিরপুর ইউনিয়ন এবং দক্ষিণে নোয়াখালী সদর উপজেলার নেয়াজপুর ইউনিয়ন অবস্থিত।
শরীফপুর ইউনিয়ন বেগমগঞ্জ উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
শরীফপুর ইউনিয়ন
শরীফপুর ইউনিয়ন নামে বাংলাদেশে মোট ৪টি ইউনিয়ন রয়েছে।
শরীফপুর ইউনিয়ন দ্বারা বুঝানো যেতে পারে:
কাদিরপুর ইউনিয়ন, বেগমগঞ্জ
কাদিরপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার দক্ষিণ-পূর্বাংশে কাদিরপুর ইউনিয়নের অবস্থান। এ ইউনিয়নের পশ্চিমে শরীফপুর ইউনিয়ন ও হাজীপুর ইউনিয়ন, উত্তরে ও উত্তর-পূর্বে রসুলপুর ইউনিয়ন, দক্ষিণ-পূর্বে সেনবাগ উপজেলার নবীপুর ইউনিয়ন এবং দক্ষিণে কবিরহাট উপজেলার নরোত্তমপুর ইউনিয়ন অবস্থিত।
কাদিরপুর ইউনিয়ন বেগমগঞ্জ উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
কাদিরপুর ইউনিয়ন
কাদিরপুর ইউনিয়ন নামে নোয়াখালী ও মাদারীপুর জেলায় আলাদা দুইটি ইউনিয়ন রয়েছে।
কাদিরপুর ইউনিয়ন দ্বারা বুঝানো যেতে পারে:
খাইবার পাখতুনখোয়ার মুখ্যমন্ত্রী
খাইবার পাখতুনখোয়ার মুখ্যমন্ত্রী (CM-KP) খাইবার পাখতুনখোয়ার সরকারের প্রধান। মুখ্যমন্ত্রী প্রাদেশিক সরকারের আইন-প্রণয়নকর শাখার নেতৃত্ব দেন।
খাইবার পাখতুখোয়ার প্রাদেশিক পরিষদ দ্বারা খাইবার পাখতুনখোয়ার মুখ্যমন্ত্রী ও প্রাদেশিক সরকারের প্রধান হিসেবে প্রদেশের সেবা করতে নির্বাচিত হয়। বর্তমান মুখ্যমন্ত্রী মাহমুদ খান।
অ্যানা বার্নস
অ্যানা বার্নস (জন্ম: ১৯৬২) নর্দান আয়ারল্যান্ডের একজন ম্যান বুকার বিজেতা লেখিকা।
অ্যানা বার্নস আয়ারল্যান্ডের বেলফাস্টে ১৯৬২ সালে জন্মগ্রহণ করেন। তিনি সেন্ট জিমা'স হাই স্কুলে যেতেন। ১৯৮৭ সালে তিনি লন্ডনে চলে আসেন। ২০১৪ সাল থেকে তিনি পূর্ব সাসেক্সে বসবাস করছেন। 
তাঁর রচিত প্রথম উপন্যাসের নাম "নো বোনস",যা নর্দান আয়ারল্যান্ডের সংঘাতের মধ্যে বেড়ে ওঠা এক মেয়ের গল্প। "নো বোনস"-কে একটি গুরুত্বপূর্ণ সাহিত্যকর্ম হিসেবে বিবেচনা করা হয় এবং বেলফাস্টের লোকের ব্যবহৃত ভাষার জন্য একে জেমস জয়িসের "ডাবলিনারস"-এর সাথে তুলনা করা হয়। "নো বোনস" রয়্যাল সোসাইটি অব লিটারেচার কর্তৃক যুক্তরাজ্য ও আয়ারল্যান্ডের বর্ষসেরা উপন্যাস হিসেবে ২০০১ উইনিফ্রেড হল্টবাই মেমোরিয়াল প্রাইজ অর্জন করে।
২০১৮ সালে বার্নস তাঁর উপন্যাস "মিল্কম্যান"-এর জন্য নর্দান আয়ারল্যান্ডের প্রথম লেখিকা হিসেবে ম্যান বুকার পুরস্কার অর্জন করেন। গ্রেউল্ফ প্রেস ঘোষণা দিয়েছে যে, তারা ২০১৮ সালের ১১ ডিসেম্বর "মিল্কম্যান" যুক্তরাষ্ট্রে প্রকাশ করবে। "মিল্কম্যান" একটি পরীক্ষামূলক উপন্যাস যেখানে বক্তা হলেন নামহীন একজন ১৮ বছর বয়সী তরুণী, যে “মিডল সিস্টার” নামে পরিচিত।
ওভার দ্য লিমিট
ওভার দ্য লিমিট হলো পেশাদারি কুস্তির একটি পে-পার-ভিউ ইভেন্ট। যেটি ডাব্লিউডাব্লিউই কর্তৃক আয়োজিত হয়ে থাকে। ২০১০ সালে জাজমেন্ট ডে এর স্থলে ওভার দ্য লিমিট পিপিভি প্রথম অনুষ্ঠিত হয়। ২০১৩ সালে ওভার দ্য লিমিট অক্টোবরে হওয়ার কথা থাকলেও তার জায়গায় ব্যাটেলগ্রাউন্ড পিপিভি অনুষ্ঠিত হয়। ২০১২ সালে ছিল এই পিপিভির শেষ ইভেন্ট। ওভার দ্য লিমিট পিপিভির ইতিহাসে সবগুলো ইভেন্টে মেইন ইভেন্ট করেছিলেন জন সিনা।
সুনামগঞ্জ মেডিকেল কলেজ
সুনামগঞ্জ মেডিকেল কলেজ, সুনামগঞ্জ বাংলাদেশের একটি সরকারি মেডিকেল কলেজ।
সুনামগঞ্জ মেডিকেল কলেজ ও হাসপাতালের মোট ২৯টি আধুনিক ভবন নির্মাণ করা হবে। এর ভেতরে থাকবে খেলার মাঠ ও পুকুর। ইতোমধ্যে ৩৫ একর জমি অধিগ্রহণ করা হয়েছে। সুনামগঞ্জ মেডিকেল কলেজ ও হাসপাতালের জন্য নির্মাণ করা হবে একটি হাসপাতাল ভবন, একটি একাডেমিক ভবন, একটি করে ছাত্র ও ছাত্রী নিবাস, একটি করে পুরুষ ও মহিলা ইন্টার্ন চিকিৎক ডরমেটরি, অবিবাহিত পুরুষ ও মহিলা চিকিৎসকদের জন্য একটি করে আবাসিক ভবন, স্টাফ নার্স ডরমেটরি, জরুরি সেবায় নিয়োজিত পুরুষ ও নারী কর্মচারীদের জন্য একটি করে ভবন, একটি নার্সিং কলেজ ভবন, নার্সিং শিক্ষার্থী নিবাস একটি, একটি মর্গ, ব্যায়ামাগার, মসজিদ, বিদ্যুত সাব স্টেশন, কাপড় ধোয়ার জন্য লন্ড্রি, অধ্যক্ষ ও পরিচালকের বাসভবন, বিভিন্ন আয়তনের ৬টি আবাসিক ভবন, পাবলিক টয়লেট, মেডিকেল বর্জ ব্যবস্থাপনা ভবন, স্যুয়ারেজ বর্জ ব্যবস্থাপনা ভবন। হাসপাতাল ভবন ও একাডেমিক ভবনের মধ্যে একটি লিংক করিডোর স্থাপন করা হবে।
সুনামগঞ্জ-সিলেট সড়কের পশ্চিমপাশে ও মরা সুরমা নদীর পূর্ব তীরে (সড়ক ও নদীর মধ্যবর্তী জমিতে) পূর্ব নির্ধারিত মদনপুর এলাকায়ই সুনামগঞ্জ মেডিকেল কলেজ ও হাসপাতাল নির্মাণ করা হবে।
গাজী তেহসিল
গাজী তেহসিল একটি তেহসিল যা পাকিস্তানার খাইবার পাখতুনখোয়ার হরিপুর জেলায় অবস্থিত। এই তেহসিলের প্রধান কার্যালয় গাজীর শহরে অবস্থিত, এটি ৮ টি ইউনিয়ন কাউন্সিলে উপবিভাগে বিভক্ত,গাজীর সহকারী কমিশনার হচ্ছে উসমান আশরাফ।
গণপ্রজাতন্ত্রী চীনের রাজনীতি
গণপ্রজাতন্ত্রী চীনের রাজনীতি সমাজতান্ত্রিক রাষ্ট্র কাঠামোতে একটি একক কম্যুনিস্ট পার্টি অব চায়না দ্বারা পরিচালিত হয়, যার নেতৃত্বে রয়েছে দলটির সাধারণ সম্পাদক। গণপ্রজাতন্ত্রী চীনের অভ্যন্তরে রাজ্যক্ষমতা থাকে কম্যুনিস্ট পার্টি, মন্ত্রি পরিষদ ও তাদের প্রাদেশিক ও স্থানীয় প্রতিনিধিদের হাতে। কম্যুনিস্ট পার্টি অব চায়না ব্যবহার করে মতভেদ যাচাই ও সামাল দেয়। ২০১৩ সালে শি-লি প্রশাসন কর্তৃক ডকুমেন্ট নং ৯ প্রচারিত হয়, যাতে করে কম্যুনিস্ট পার্টির সর্বোচ্চ নেতৃত্ব পাশ্চাত্য প্রভাবে ঝুঁকির মুখে না পড়ে। গণপ্রজাতন্ত্রী চীন মূল চীন, হেইনান দ্বীপ, হংকং, মাকাও ও অন্যান্য কিছু দক্ষিন চীন সমুদ্রের দ্বীপপুঞ্জের নিয়ন্ত্রণ করে।
প্রতিটি স্থানীয় ব্যুরো অথবা অফিস স্থানীয় নেতার সমান কর্তৃত্বে থাকে। জনগণের কনগ্রেস সদস্য ভোটের মাধ্যমে নির্বাচিত হয়। এদের দায়িত্ব হচ্ছে স্থানীয় সরকারকে নজরে রাখা এবং প্রাদেশিক মহাসভার সদস্য নির্বাচন করা। অন্যদিকে প্রাদেশিক জনসভার কনগ্রেসরা জাতীয় কনগ্রেসের সদস্য নির্বাচন করে, যেটি প্রতিবছর মার্চে বেইজিঙে অনুষ্ঠিত হয়। ক্ষমতায় থাকা কম্যুনিস্ট পার্টি প্রতিটা ক্ষেত্রেই বেশ বড় ভূমিকা পালন করে থাকে।
চীনের রাষ্ট্রপতি নামেমাত্র রাষ্ট্রের প্রধান। চীনের প্রধানমন্ত্রী হলেন সরকারপ্রধান, যিনি চারজন ভাইস প্রধানমন্ত্রী, মন্ত্রনালয় ও কমিশন প্রধান দ্বারা গঠিত স্টেট কাউন্সিলের সভাপতিত্ব করেন। একদলীয় রাষ্ট্র হিসেবে কম্যুনিস্ট পার্টি অব চায়নার সাধারণ সম্পাদকের হাতেই থাকে প্রকৃত ক্ষমতা ও কর্তৃত্ব।
কম্যুনিস্ট পার্টি অব চায়নার ৮.৯ কোটি সদস্য সরকারকে ডোমিনেট করে থাকে। উদারীকরণের সময়ে, সাংগঠনিক দলগঠনের বাইরে সাধারণ মানুষ ও অন্যান্য গ্রুপের প্রভাব বেড়ে যায়। কমান্ড ইকোনমির অধীনে, প্রত্যাকটি রাষ্ট্র-চালিত এন্টারপ্রাইজেই পার্টি কমিটি থাকা বাধ্যতামূলক ছিলো। বাজার অর্থনিতির শুরু মানে হচ্ছে, এখন এমন অনেক অর্থনৈতিক প্রতিষ্ঠান রয়েছে যেখানে রাষ্ট্রের ক্ষমতা সীমিত বা একেবারেই নেই।
তবুও সমস্ত সরকারি প্রতিষ্ঠানে পরিচালনার ক্ষেত্রে পার্টি কমিটির গুরুত্বপূর্ণ ও উল্লেখযোগ্য ভূমিকা রয়েছে। কেন্দ্রীয় সরকারের অপিস ও শহরের অর্থনৈতিক, শৈল্পিক ও সাংস্কৃতিক সেটিংসে কেন্দ্রীয় পার্টির শক্ত নিয়ন্ত্রন রয়েছে, প্রত্যন্ত অঞ্চলে যে নিয়ন্ত্রণ স্বাভাবিকভাবেই তুলনামূলক কম। সিপিসি এর সবচেয়ে গুরুত্বপূর্ণ দায়িত্ব্ব বিবেচনা করা হয় কর্মিবৃন্দ নির্বাচন ও পদোন্নতি করা। তারা এও দেখে যে যাতে পার্টি ও রাষ্ট্রের নীতি মেনে চলা যায়, যাতে সাধারণ মানুষ বা পার্টির বাইরের লোক স্বায়ত্তশাসিত সংগঠন গড়ে তুলতে না পারে, যা পার্টির শাসনকে হুমকির মুখে ফেলতে পারে।
সাংবিধানিকভাবে পার্টির সর্বোচ্চ অংশ হলো পার্টি কনগ্রেস। এ পার্টি কেন্দ্রীয় কমিটি নির্বাচন করে এবং কেন্দ্রীয় কমিটির হাতেই ন্যস্ত থাকে প্রাথমিক ক্ষমতা।
কম্যুনিস্ট পার্টির ক্ষমতার প্রাথমিক অঙ্গ:রাষ্ট্রীয় ক্ষমতার প্রাথমিক অঙ্গ হলো ন্যাশনাল পিপলস কনগ্রেস বা এনপিসি, রাষ্ট্রপতি এবং রাজ্য পরিষদ। রাজ্য পরিষদের সদস্যবৃন্দের মধ্যে একজন প্রধান, অনির্দিষ্ট সংখ্যক সহকারী প্রধান (বর্তমানে ৪), ৫ জন উপদেষ্টা এবং ২৯ জন মন্ত্রি ও রাজ্য পরিষদ কমিশনের প্রধান রয়েছে। ১৯৮০-এর দশকে দল ও রাজ্যের কার্যপ্রক্রিয়া আলাদা করার একটি প্রচেষ্টা করা হয়েছিলো। ১৯৯০ এর দশকে এসে যা ব্যর্থতায় পর্যাবসিত হয়।
সৈয়দা আসিফা আশরাফী পাপিয়া
সৈয়দা আসিফা আশরাফী পাপিয়া (জন্ম: ১ মার্চ ১৯৬৭) বাংলাদেশের একজন সাবেক সংসদ সদস্য।
অসীম ধারা
=ধারণা=
যেই ধারার পদসংখ্যা অসীম, সেই ধারাকে অসীম ধারা(Infinite Series) বলে। সসীম ধারায় পদসংখ্যার সীমা(Limit) থাকে, কিন্তু অসীম ধারায় পদের সংখ্যা সীমিত নয়। এটি যত বৃদ্ধি করা হয় ততই বৃদ্ধি পায়। মূলত, অসীম ধারার শুরু আছে, কিন্তু শেষ নেই।
যেমন :
1,2,3,4,5,6,7...,n...
2,5,10,17,26,37,50...,n+1...
ইত্যাদি
অসীম ধারা দুই প্রকার :
(১) সমান্তর অসীম ধারা এবং
(২) গুণোত্তর অসীম ধারা ।
=সমান্তর অসীম ধারা=
যেসব অসীম ধারায় পরপর দুইটি পদের অন্তর বা বিয়োগফল সমান, সেসব ধারাকে সমান্তর অসীম ধারা বলে।
যেমন:
1,3,5,7,9,11...,2n-1...
1,4,9,16,25,36...,n...
সমান্তর অসীম ধারাটি যদি a,a+d,a+2d,a+3d,a+4d...হয়
তাহলে এর
প্রথম পদ=a
সাধারণ অন্তর=(a+d)-a=a+d-a=d
সুতরাং,n তম পদ = a+(n-1)d
সমান্তর অসীম ধারাটি যদি a,a+d,a+2d,a+3d,a+4d...হয়
তাহলে এর
প্রথম পদ=a
সাধারণ অন্তর=(a+d)-a=a+d-a=d
সুতরাং,প্রথম n পদের সমষ্টি=
formula_1
সমান্তর অসীম ধারার একটি চমকপ্রদ বৈশিষ্ট্য হচ্ছে প্রতিটি পদকেই সূচকীকরণ করা যায়।যেমন প্রতিটি পদের মধ্যে 1 সূচক নিলে তা আগের মতোই থাকে,2 সূচক নিলে প্রতিটি পদ বর্গ হয়,3 সূচক নিলে প্রতিটি পদ ঘন হয়।
যদি সমান্তর অসীম ধারাটি 1+2+3+4+...হয়, তাহলে 1 সূচক নিয়ে আমরা পাই, 1+2+3+4+... অর্থাৎ ধারার কোনো পরিবর্তন হয়নি।
এই ধারার n পদ পর্যন্ত সমষ্টি হবে,
formula_2
যদি সমান্তর অসীম ধারাটি 1+2+3+4+...হয়,তাহলে 2 সূচক নিয়ে আমরা নতুন একটি ধারা পাই যা হলো:
1+2+3+4+...
এইরকম যেই ধারায় প্রতিটি পদ বর্গাকারে থাকে সেই ধারার n পদ পর্যন্ত সমষ্টি=
n(n+1)(2n+1) /6
যদি সমান্তর অসীম ধারাটি 1+2+3+4+...হয়,তাহলে 3 সূচক নিয়ে আমরা নতুন একটি ধারা পাই যা হলো:
1+2+3+4+...
এইরকম যেই ধারায় প্রতিটি পদ ঘনাকারে থাকে সেই ধারার n পদ পর্যন্ত সমষ্টি=
=গুণোত্তর অসীম ধারা=
সেবা ওয়েস্টার্ন
সেবা ওয়েস্টার্ন সিরিজ সেবা প্রকাশনী থেকে প্রকাশিত একটি জনপ্রিয় সিরিজ। সিরিজের যাত্রা শুরু ১৯৮৩ খ্রিষ্টাব্দে। লেখক কাজী মাহবুব হোসেন, রওশন জামিল, শওকত হোসেন। কাহিনী বিষয়বস্তু যুক্তরাষ্ট্রের গোড়াপত্তনের সময়ের বিভিন্ন সন্ত্রাসীদের বা আউটল'দের বিরুদ্ধে সাধারণ মানুষের লড়াই। কাউবয়দের ওপর নির্মিত এই উপন্যাসগুলি বিদেশী কাহিনী নির্ভর। এ সিরিজের প্রথম বই আলেয়ার পিছের মাধ্যমে বাংলাদেশে ওয়েস্টার্ন সাহিত্যের সূচনা হয়।
পাঁশকুড়া পূর্ব বিধানসভা কেন্দ্র
পাঁশকুড়া পূর্ব (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৪ নং পাঁশকুড়া পূর্ব বিধানসভা কেন্দ্রটি কোলাঘাট সমষ্টি উন্নয়ন ব্লক এর অন্তর্গত।
পাঁশকুড়া পূর্ব বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
২০০৬ সালের বিধানসভা নির্বাচনে, সিপিআই (এম) এর অমিয় কুমার সাহু পাঁশকুড়া ইস্ট কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বিপ্লব রায় চৌধুরীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের প্রার্থী বিপ্লব রায়চৌধুরী এবং ১৯৯৬ সালে কংগ্রেস প্রার্থী বিপ্লব রায়চৌধুরী সিপিআই (এম) এর শিশির সরকারকে পরাজিত করেন। সিপিআই (এম) এর শিশির সরকার ১৯৯১ সালে কংগ্রেসের বিপ্লব রায় চৌধুরীকে পরাজিত করেন। সিপিআই (এম) এর শিবরাম বসু ১৯৮৭ সালে কংগ্রেসের রবীন্দ্র বাগকে পরাজিত করেন। নির্দল/জনতা পার্টির স্বদেশ রঞ্জন মাজি ১৯৮২ সালে 
আইসিএস এর বিপ্লব রায় চৌধুরীকে পরাজিত এবং ১৯৭৭ সালে ফরওয়ার্ড ব্লকের অধীর কুমার চট্টোপাধ্যায়কে পরাজিত করেন।
সিপিআইয়ের গীতা মুখার্জি ১৯৭২, ১৯৭১, ১৯৬৯ এবং ১৯৬৭ সালে পাঁশকুড়া ইস্ট কেন্দ্র থেকে জয়ী হন, ১৯৭২ সালে ফরোয়ার্ড ব্লকের অমর প্রসাদ চক্রবর্তীকে, ১৯৭১ সালে 
বাংলা কংগ্রেসের বীরভদ্র গৌরীকে, ১৯৬৯ সালে কংগ্রেসের শ্যামদাস ভট্টাচার্যকে এবং ১৯৬৭ সালে কংগ্রেসের সতীশ চন্দ্র সামন্তকে পরাজিত করেন। ১৯৬২ এবং ১৯৫৭ সালে কংগ্রেসের রজানী কান্ত প্রামাণিক জয়ী হন। ১৯৫১ সালে স্বাধীনভারতের প্রথম নির্বাচনে, পাঁশকুড়া কেন্দ্রে দুইটি আসন ছিল ১. পাঁশকুড়া নর্থ ২. পাঁশকুড়া সাউথ। কংগ্রেসের রজনীকান্ত প্রামাণিক পাঁশকুড়া নর্থ থেকে জয়ী হন, কংগ্রেসের শ্যামা ভট্টাচার্য পাঁশকুড়া সাউথ থেকে জয়ী হন।
বাগবাজার সার্বজনীন দুর্গাপূজা
বাগবাজার সার্বজনীন পশ্চিমবঙ্গের কলকাতার একটি বিখ্যাত সার্বজনীন শারদীয়া দুর্গাপূজা মণ্ডপ। এই পূজার সাথে নেতাজী সুভাষ চন্দ্র বসুর স্মৃতি বিজড়িত রয়েছে। উত্তর কলকাতার বাগবাজার অঞ্চলে প্রতিষ্ঠিত শতবর্ষ প্রাচীন এই সার্বজনীন দুর্গাপূজাটি কলকাতার তথা পশ্চিমবঙ্গের সাবেকি পূজাগুলির মধ্যে একেবারে প্রথম সারিতে থাকে। বাংলার প্রাচীন রীতি অনুযায়ী নির্মিত প্রতিমা বাগবাজার সার্বজনীনকে এক অন্যমাত্রা দিয়েছে যে কারণে বাগবাজার সার্বজনীন দর্শনার্থী ও পুণ্যার্থীদের আকর্ষণের কেন্দ্রবিন্দুতে থাকে।
বাগবাজার সার্বজনীনের পুজোর সূচনা ঘটে ১৯১৯ সালে৷ এই পুজো শুরু হয়েছিলো স্থানীয় নেবুবাগান লেন ও বাগবাজার স্ট্রিটের মোড়ে ৫৫ নম্বর বাগবাজার স্ট্রিটে । তখন এই বারোয়ারী পূজার নাম ছিল "‘নেবুবাগান বারোয়ারি দুর্গা পুজো’"। এখানেই কয়েক বছর পুজো হয়। ১৯২৪ সালে পুজোটি সরে যায় বাগবাজার স্ট্রিট ও পশুপতি বোস লেনের মোড়ে। পরের বছর ফের সরে যায় কাঁটাপুকুরে। ১৯২৭ সালেও স্থানান্তরিত হয় এই পুজো। ১৯২৭ সালে দুর্গাপুজো হয়েছিল বাগবাজার কালীমন্দিরে।
১৯৩০ সালে বিখ্যাত আইনজীবী তথা তৎকালীন কলকাতা পুরসভার অল্ডারম্য‌ান দুর্গাচরণ বন্দ্যোপাধ্যায়ের প্রচেষ্টায় বাগবাজার সার্বজনীন দুর্গাপূজাটি বর্তমান চেহারা পায়। নাম হয় ‘"বাগবাজার সার্বজনীন দুর্গোৎসব ও প্রদর্শনী"’। তাঁরই উদ্য‌োগে বাগবাজার সার্বজনীন দুর্গাপুজো উঠে আসে কর্পোরেশনের মাঠে। তৎকালীন মেয়র সুভাষচন্দ্র বসু সানন্দে এই অনুমতি দেন। শুধু পুরসভার মাঠ ব্য‌বহার করতে দিয়েছিলেন তা-ই নয়, কলকাতা পুরসভা তখন বাগবাজারের এই পুজোয় চাঁদাও দিত। দুর্গাচরণের উদ্য‌োগে এই পুজোর সঙ্গে যুক্ত হয় দেশীয় শিল্প সম্পর্কিত একটি পূর্ণাঙ্গ প্রদর্শনী। সেখানে দেশীয় উদ্য‌োগগুলিকে আমন্ত্রণ করে জায়গা দেওয়া হত। ২০১৮ সালে এই পূজাটি শতবর্ষে পা দিয়েছে।
১৯৩৬ সালে এই পুজোর সভাপতি হয়েছিলেন সুভাষচন্দ্র বসু। এছাড়াও বিভিন্ন সময়ে বহু প্রথিতযশা ব্যক্তিদের নাম বাগবাজারের পুজোর সঙ্গে জড়িয়েছে। যাঁদের মধ্যে ছিলেন আচার্য প্রফুল্লচন্দ্র রায়, স্যার হরিশঙ্কর পাল ছিলেন অন্যতম।
গাদোয়ার সিং সাহোটা
গাদোয়ার সিং সাহোটা (; জন্ম ০৮, ডিসেম্বর ১৯৫৪) হলেন একজন সাবেক কানাডীয় কুস্তিগির। তিনি তার রিং নাম গামা সিং নামে অধিক পরিচিত।
তিনি বর্তমানের ডাব্লিউডাব্লিউই এর সাথে অ্যাম্বাসেডর হিসেবে যুক্ত রয়েছেন।
তিনি ১৯৭৬ সাল থেকে ১৯৯২ সাল পর্যন্ত ডাব্লিউডাব্লিউএফ এ কুস্তি করেন।
খানিকা জেলা
খানিকা জেলা আফগানিস্তানের জওজান প্রদেশের একটি অন্যতম জেলা। জেলাটির কেন্দ্রীয় রাজধানী শহর খানিকায় এ অবস্থিত। এছাড়াও এটি আফগানিস্তানের ক্ষুদ্রতম জেলাগুলির মধ্যে অন্যতম একটি।
নেসক্যাফে
নেসক্যাফে বহুজাতিক প্রতিষ্ঠান নেসলের একটি কফি ব্র্যান্ড। নেসলে ও ক্যাফে শব্দ থেকে নেসক্যাফে শব্দটি এসেছে। ১৯৩৮ সালের ১ এপ্রিল সুইজারল্যান্ডে প্রথম নেসক্যাফে ব্র্যান্ড হিসেবে যাত্রা শুরু করে।
১৯৩০ সালে নেসলে প্রথম একটি কফি ব্র্যান্ড তৈরির চেষ্টা করে। ব্রাজিল সরকারের সঙ্গে যৌথভাবে ব্রাজিলের কফিচাষের সহায়ক হিসেবে কাজ শুরু করে নেসলে। সেই প্রোজেক্টের প্রধান ছিলেন ম্যাক মর্গেনথেলার।১৯৩৮ সালের ১ এপ্রিল নেসক্যাফে যাত্রা শুরু করে। দ্বিতীয় বিশ্বযুদ্ধের সময় নেসক্যাফে পাউডার কফি হিসেবে পান করা হতো।
আনন্দপুর, কলকাতা
আনন্দপুর হল পূর্ব কলকাতার একটি অঞ্চল।
আনন্দপুর থানা কলকাতা পুলিশের পূর্ব বিভাগের অন্তর্গত। এই থানার ঠিকানা ৭৫৭ মাদুরদহ, হোসেনপুর, কলকাতা – ৭০০১০৭ এবং এর এক্তিয়ারভুক্ত এলাকার সীমানা নিম্নরূপ:
আনন্দপুরের আরবানা হল সাতটি টাওয়ারযুক্ত একটি আবাসন প্রকল্প। এই প্রকল্পে ১,১৭০টি রেসিডেন্সিয়াল অ্যাপার্টমেন্ট রয়েছে। কলকাতার দ্বিতীয় উচ্চতম এই টাওয়ারগুলি ইস্টার্ন মেট্রোপলিটান বাইপাসের রুবি মোড় থেকে ৭০০ মিটার দূরে অবস্থিত।
আনন্দপুরের ক্যালকাটা ইন্টারন্যাশানাল স্কুল হল একটি ইংরেজি-মাধ্যম সহশিক্ষা-মূল আন্তর্জাতিক বিদ্যালয়। এটি ইন্টারন্যাশানাল ব্যাকালরিয়েট কর্তৃক অনুমোদিত। স্থানীয় ও প্রবাসী উভয় প্রকারের ছাত্রছাত্রীরাই এই স্কুলে পড়াশোনা করে। ১৯৫৩ সালে কলকাতার লি রোডে এই স্কুলটি স্থাপিত হয়েছিল। পরে ২০০৬ সালে এটি স্থানান্তরিত হয় আনন্দপুরে।
আনন্দপুরে ২০০১ সালে কল্যাণ ভারতী ট্রাস্ট দ্য হেরিটেজ স্কুল প্রতিষ্ঠা করে। এই স্কুলটি কাউন্সিল ফর দি ইন্ডিয়ান স্কুল সার্টিফিকেট এক্সামিনেশনস (সিআইএসই), আইবি ডিপ্লোমা প্রোগ্রাম ও ইন্টারন্যাশানাল জেনারেল সার্টিফিকেট অফ সেকেন্ডারি এডুকেশন (আইজিসিএসই) কর্তৃক অনুমোদিত।
আনন্দপুরে ২০০১ সালে কল্যাণ ভারতী ট্রাস্ট হেরিটেজ ইনস্টিটিউট অফ টেকনোলজি প্রতিষ্ঠা করে। এটি মৌলানা আবুল কালাম আজাদ প্রযুক্তি বিশ্ববিদ্যালয় কর্তৃক অনুমোদিত একটি বেসরকারি ইঞ্জিনিয়ারিং কলেজ। এখানে বি.টেক., এম.টেক. ও এম.সি.এ. পাঠক্রমে পড়াশোনা চলে।
আনন্দপুরের ফর্টিস হাসপাতাল হল একটি ৪০০-শয্যাবিশিষ্ট সুপার স্পেশালিটি হাসপাতাল।
মেলান্দহ সরকারি কলেজ
মেলান্দহ সরকারি কলেজ ব্রহ্মপুত্র নদ অধ্যষিত জামালপুর জেলার মেলান্দহ উপজেলার একটি ঐতিহ্যবাহী সরকারি কলেজ । এই কলেজটি মেলান্দহ কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে ।
১৯৭২সাল সদা স্বাধীনতা প্রাপ্ত দেশে স্বপ্নভরা চোখে এলাকার একদল স্বপ্নের কারিগর দেশ পুনঃগঠনে আত্মনিয়োগ করেছেন। গভীর দেশপ্রেম থেকে তাঁরা অনুভব করেন সদ্য স্বাধীনতাপ্রাপ্ত এ দেশের সার্বিক উন্নয়নে যোগ্য নাগরিক হিসেবে গড়ে তুলতে উচ্চ শিক্ষার বিকল্প নেই। তৎকালিন সময়ে অত্র অঞ্চলে উচ্চশিক্ষার কোন সুযোগ ছিল না। স্বপ্রণোদিত আগ্রহী শিক্ষার্থীদের ছুটতে হতো দূরবর্তী শহর জামালপুর অথবা ময়মনসিংহে, ফলে স্বাদ ও সাধ্যের দোটানায় অনেকরই উচ্চ শিক্ষার স্বপ্ন অধুরা থেকে যেত। এমতবস্থায় এলাকার উচ্চ শিক্ষা বিস্তারের এক মহান ব্রত নিয়ে ১৯৭২ সালে নাংলা ইউনিয়নের তৎকালীন চেয়ারম্যান জনহিতৈষী কর্মযোগী মোঃ আব্দুল হাই বাচ্চু মিঞার উদ্যোগে “মেলান্দহ মহাবিদ্যালয় ” নাম দিয়ে এ শিক্ষা প্রতিষ্ঠানের যাত্রা শুরু হয়। বিশাল স্বপ্ন নিয়ে শুরু হওয়া আর পাঁচটা মহৎ প্রতিষ্ঠানের মতই এ মহাবিদ্যালয়েরও শুরুটা ছিল ছোট এবং সাদামাটা। নিজস্ব ক্যাম্পাস না থাকায় নিকটস্থ মেলান্দহ উমির উদ্দিন পাইলট উচ্চ বিদ্যালয়ের ভিতরের গুটিকতক কক্ষের সমন্বয়ে শুরু হয় এ কার্যক্রম। প্রতিষ্ঠাকালীন অধ্যক্ষ হিসাবে হাল ধরেন সর্বজন শ্রদ্ধেয় এলাকার বিশিষ্ট শিক্ষাবিদ জনাব রবিউল করিম আল-কাদরী। এভাবেই সৃষ্টির পর স্কুল ক্যাম্পাস শেয়ার করে এ শিক্ষা প্রতিষ্ঠানটি পাড় করে তার সার্থক ৪টি বছর। কিছুদিন পর আর্থিক সংকট, আবার এগিয়ে আসেন সমাজহিতৈষীরা। এবার সহযোগিতার হাত বাড়ান নয়ানগর ইউনিয়ন পরিষদের তৎকালীন চেয়ারম্যান বিশিষ্ট গণ্যমান্য ব্যক্তিত্ব জনাম এম. এ গফুর। গফুর সাহেবের প্রচেষ্টায় এ কলেকটি হাই স্কুলের ক্যাম্পাস ছেড়ে খুঁজে পায় নিজস্ব ক্যাম্পাস, নিজেদের ঠিকানা। এ সময় বিশিষ্ট শিক্ষা অনুরাগী আলহাজ্ব আহম্মদ আলী সরকার ওরফে মেন্দু হাজী কলেজকে ১০ কাঠা কমি দান করেন, সেই দানকৃত জমির উপর “আদিপৈত” গ্রামে গড়ে উঠে আজকের মেলান্দহ সরকারি কলেজের নিজস্ব ক্যাম্পাস। শুরুতে পাঁচ শতাধিক শিক্ষার্থীদের জন্য টিনের একচালা তিনটি ক্লাসরুম ও একটি অফিস কক্ষ দিয়ে শুরু হলেও অচিরেই এম.এ গফুর সাহেব ৪০ হাজার টাকায় মেন্দু হাজীর নিকট থেকে আরো ৪ বিঘা জমি কিনে কলেজের কলেবর বৃদ্ধি করেন। টিনশেডের জায়গায় ধীরে ধীরে গড়ে উঠে নতুন ভবন, ইমারত, শুরু হয় এক নতুন কর্মব্যস্ততা। বাড়তে থাকে শিক্ষার্থীর সংখ্যা। শিক্ষকদের আন্তরিক প্রচেষ্টায় উজ্জ্বল থেকে উজ্জ্বলতর হতে থাকে ছাত্র-ছাত্রীদের পরীক্ষার ফলাফল। এখানকার ছাত্র-ছাত্রীরা পরবর্তী জীবনে অবদান রাখতে শুরু করেন সমাজের সকল স্তরে। দিকে দিকে ছড়িয়ে পড়ে মেলান্দহ কলেজের সুনাম। এরই ধারাবাহিকতায় পরবর্তীতে জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেন মুহম্মদ এরশাদ এর প্রত্যক্ষ ঘোষণার ফলশ্রুতিতে ১ জুলাই ১৯৮৭ খ্রিঃ তারিখ থেকে কলেজটি জাতীয়করণ করা হয়। শুরু হয় সরকারি মেলান্দহ কলেজের নতুন যাত্রা।
মেলান্দহ সরকারি কলেজটি ১৯৭২ সালে প্রতিষ্ঠিত । জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেইন মুহম্মদ এরশাদের আমলে ১ জুলাই ১৯৮৭ তারিখ থেকে কলেজটি জাতীয়করণ করা হয় । শুরু হয় সরকারি মেলান্দহ কলেজের নতুন যাত্রা । সেই সময় কলেজটিতে ছাত্রছাত্রী ছিল অনেক । বর্তমানে কলেজটিতে উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখা চালু আছে, আরও চালু আছে ডিগ্রি (পাস) কোর্স ।
সুধারাম থানা
সুধারাম মডেল থানা বাংলাদেশের নোয়াখালী জেলার অন্তর্গত নোয়াখালী সদর উপজেলার একটি মডেল থানা।
১৮৬১ সালে সুধারাম থানা প্রতিষ্ঠিত হয়।
নোয়াখালী সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম সুধারাম মডেল থানার আওতাধীন।
রুমালি রুটি
রুমালি রুটি একধরণের পাতলা রুটি যার উৎপত্তি ভারতীয় উপমহাদেশে এবং বাংলাদেশ, ভারত ও পাকিস্তানের জনপ্রিয় একটি খাবার। এটা তন্দুরি খাবারের সংগে খাওয়া হয়। বাংলা সহ বিভিন্ন উত্তর ভারতীয় ভাষায় একে রুমালি রুটি বলা হয় কারণ এটা দেখতে রুমালের মতো পাতলা। পাঞ্জাবে এটা লম্বু রুটি বলা হয়। লম্বু মানে লম্বা। ক্যারিবীয় অঞ্চলে এটা দোস্তি রুটি নামে পরিচিত।
এই রুটি খুব পাতলা এবং রুমালের মত ভাঁজ করে পরিবেশন করা হয়। মুঘল সাম্রাজ্যকালে কাপড়ের মত বড় আকারে রুমালি রুটি পরিবেশন করা হতো। রুমালি রুটি তৈরিতে আটা ময়দা দুইই ব্যবহার করা হয় এবং কড়াই এর উত্তল অংশে শেঁকা হয়।
রুমালি রুটির একটা ধরণ বান্নু এবং ওয়াজিরিস্তানের পার্শ্ববর্তী এলাকায় বড় আকারের পাস্তি বা পাওস্তি চাপ্পাটি যার অর্থ নরম চাপ্পাটি। পেন্ডা () নামক খাবারের অংশ হিসেবে পরিবেশন করা হয়। পাওস্তি কয়লা কিংবা কাঠের আগুনে প্রস্তুত করা হয়।
কোযো
কোযো সিনজার পর্বতের দক্ষিণে সিনজার জেলার একটি ইয়াজিদি গ্রাম। ২০১৪ সালে সেখানে আইএস কর্তৃক ইয়াজিদিদের ওপর চালানো গনহত্যার ফলে গ্রামটি আন্তর্জাতিকভাবে পরিচিতি লাভ করে।
কোজো সমগ্র সিনজার এলাকার মতই একটি বিতর্কিত এলাকা। ইরাকী সংবিধানের ১৪০তম অনুচ্ছেদ অনুযায়ী এই গ্রাম ও এর বাসিন্দাদের জন্য যেকোন সিন্ধান্ত গ্রহণ হবে গণভোটের মাধ্যমে। ২০০৩ সাল থেকে কোযো কুর্দি পেসমেরগা বাহিনীর দখলে থাকে, যারা ২ আগস্ট ২০১৪ সালে গ্রাম থেকে পালিয়ে যায়। ৩ আগস্ট ২০১৪ সালে আইএস পুরো গ্রামের ওপর নিয়ন্ত্রন নিয়ে নেয় এবং ২০১৭ সালে ইরাকী বাহিনী ও ইয়াজিদি মিলিশিয়ারা গ্রামটি আইএস মুক্ত করে।
কোযোতে শুধুমাত্র ইয়াজিদিদের বসবাস, যাদের অধিকাংশই কৃষক।
ইয়াজিদি মানবাধিকার কর্মী নাদিয়া মুরাদ ও লামিয়া হাজী বাশার কোযোতে জন্মগ্রহণ করেছেন।
দাদপুর ইউনিয়ন, নোয়াখালী সদর
দাদপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার উত্তরাংশে দাদপুর ইউনিয়নের অবস্থান। এ ইউনিয়নের পশ্চিমে চর মটুয়া ইউনিয়ন, দক্ষিণে কালাদরপ ইউনিয়ন, পূর্বে এওজবালিয়া ইউনিয়ন ও নোয়ান্নই ইউনিয়ন এবং উত্তরে বেগমগঞ্জ উপজেলার রাজগঞ্জ ইউনিয়ন ও ছয়ানী ইউনিয়ন অবস্থিত।
দাদপুর ইউনিয়ন নোয়াখালী সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
দাদপুর ইউনিয়ন
দাদপুর ইউনিয়ন নামে বাংলাদেশের নোয়াখালী ও ফরিদপুর জেলায় আলাদা দুইটি ইউনিয়ন রয়েছে।
দাদপুর ইউনিয়ন দ্বারা বুঝানো যেতে পারে:
নোয়ান্নই ইউনিয়ন
নোয়ান্নই বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার উত্তরাংশে নোয়ান্নই ইউনিয়নের অবস্থান। এ ইউনিয়নের পশ্চিমে দাদপুর ইউনিয়ন, দক্ষিণে এওজবালিয়া ইউনিয়ন, পূর্বে বিনোদপুর ইউনিয়ন ও কাদির হানিফ ইউনিয়ন এবং উত্তরে বেগমগঞ্জ উপজেলার রাজগঞ্জ ইউনিয়ন অবস্থিত।
নোয়ান্নই ইউনিয়ন নোয়াখালী সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
কাদির হানিফ ইউনিয়ন
কাদির হানিফ বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার উত্তরাংশে কাদির হানিফ ইউনিয়নের অবস্থান। এ ইউনিয়নের পূর্বে নোয়াখালী পৌরসভা, দক্ষিণে বিনোদপুর ইউনিয়ন, পশ্চিমে নোয়ান্নই ইউনিয়ন ও বেগমগঞ্জ উপজেলার রাজগঞ্জ ইউনিয়ন এবং উত্তরে বেগমগঞ্জ উপজেলার একলাশপুর ইউনিয়ন অবস্থিত।
কাদির হানিফ ইউনিয়ন নোয়াখালী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
বিনোদপুর ইউনিয়ন, নোয়াখালী সদর
বিনোদপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার উত্তরাংশে বিনোদপুর ইউনিয়নের অবস্থান। এ ইউনিয়নের পূর্বে নোয়াখালী পৌরসভা, উত্তরে কাদির হানিফ ইউনিয়ন, পশ্চিমে নোয়ান্নই ইউনিয়ন এবং দক্ষিণে এওজবালিয়া ইউনিয়ন ও নোয়াখালী ইউনিয়ন অবস্থিত।
বিনোদপুর ইউনিয়ন নোয়াখালী সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
বিনোদপুর ইউনিয়ন
বিনোদপুর ইউনিয়ন নামে বাংলাদেশে মোট ৪টি ইউনিয়ন রয়েছে।
বিনোদপুর ইউনিয়ন দ্বারা বুঝানো যেতে পারে:
কর্মধারয় সমাস
যে সমাসে বিশেষণ বা বিশেষণভাবাপন্ন পদের সাথে বিশেষ্য বা বিশেষ্যভাবাপন্ন পদের সমাস হয় এবং পরপদের অর্থই প্রধানরূপে প্রতীয়মান হয়, তাকে কর্মধারয় সমাস বলে। যেমন: নীল যে পদ্ম= নীলপদ্ম, শান্ত অথচ শিষ্ট= শান্তশিষ্ট, কাঁচা অথচ মিঠা= কাঁচামিঠা।
অনেক ব্যাকরণবিদ কর্মধারয় সমাসকে তৎপুরুষ সমাসের অন্তর্ভুক্ত বলে মনে করেন।
কর্মধারয় সমাস কয়েক প্রকার হতে পারে। যেমন:
যে কর্মধারয় সমাসে ব্যাসবাক্যের মধ্যপদের লোপ হয়, তাকে মধ্যপদলোপী কর্মধারয় সমাস বলে। যেমন: সিংহ চিহ্নিত আসন= সিংহাসন, সাহিত্য বিষয়ক সভা= সাহিত্যসভা, স্মৃতি রক্ষার্থে সৌধ= স্মৃতিসৌধ।
সাধারণ ধর্মবাচক পদের সাথে উপমান পদের যে সমাস হয় তাকে উপমান কর্মধারয় সমাস বলে। যেমন: ভ্রমরের ন্যায় কৃষ্ণ কেশ= ভ্রমরকৃষ্ণকেশ। এখানে 'ভ্রমর' উপমান ও 'কেশ' উপমেয় এবং 'কৃষ্ণত্ব' সাধারণ ধর্ম। (উপমান অর্থ তুলনীয় বস্তু। প্রত্যক্ষ কোনো বস্তুর সাথে পরোক্ষ কোনো বস্তুর তুলনা করলে প্রত্যক্ষ বস্তুটিকে বলা হয় উপমেয়, এবং যার সাথে তুলনা করা হয়েছে তাকে বলা হয় উপমান।)
এরূপ- তুষারের ন্যায় শুভ্র= তুষারশুভ্র, অরুণের ন্যায় রাঙা= অরুণরাঙা।
সাধারণ গুণের উল্লেখ না করে উপমেয় পদের সাথে উপমান পদের যে সমাস হয়, তাকে উপমিত কর্মধারয় সমাস বলে। এক্ষেত্রে সাধারণ গুণটি ব্যাসবাক্য বা সমস্তপদে থাকে না, বরং অনুমান করে নেওয়া হয়। এ সমাসে উপমেয় পদটি পূর্বে বসে। যেমন: মুখ চন্দ্রের ন্যায়= চন্দ্রমুখ, পুরুষ সিংহের ন্যায়= সিংহপুরুষ।
উপমান ও উপমেয়ের মধ্যে অভিন্নতা কল্পনা করা হলে রূপক কর্মধারয় সমাস হয়। এ সমাসে উপমেয় পদ পূর্বে বসে ও উপমান পদ পরে বসে এবং সমস্যমান পদে 'রূপ' অথবা 'ই' যোগ করে ব্যাসবাক্য গঠন করা হয়। যেমন: ক্রোধ রূপ অনল= ক্রোধানল, বিষাদ রূপ সিন্ধু= বিষাদসিন্ধু, মন রূপ মাঝি= মনমাঝি।
কখনো কখনো সর্বনাম, সনখ্যাবাচক শব্দ এবং উপসর্গ আগে বসে পরপদের সাথে কর্মধারয় সমাস গঠন করতে পারে। যেমন: কুকর্ম, যথাযোগ্য (অব্যয়), সেকাল, একাল (সর্বনাম), একজন, দোতলা (সংখ্যাবাচক শব্দ), বিকাল, সকাল, বিদেশ, বেসুর (উপসর্গ)।
গাভী বিত্তান্ত
গাভী বিত্তান্ত বাংলাদেশের প্রখ্যাত চিন্তাবিদ ও লেখক আহমদ ছফা রচিত একটি উপন্যাস। উপন্যাসটি ১৯৯৫ খ্রিস্টাব্দে ঢাকা থেকে প্রকাশিত হয়। "গাভী বিত্তান্ত" উপন্যাসে চিত্রায়িত হয়েছে একজন উপাচার্যের গোলামি আর বিশ্ববিদ্যালয়ে শিক্ষকদের লেজুড়বৃত্তিক রাজনীতির নোংরা কদর্য রূপ। 
১৯৮৬ থেকে ১৯৯০ পর্যন্ত ঢাকা বিশ্ববিদ্যালয়ের উপাচার্য ছিলেন জৈবরসায়নের অধ্যাপক আবদুল মান্নান। ছাত্রদের গোলাগুলির মাঝখানে পড়লে ‘বিশেষ যোগ্যতায়’ নিয়োগ পাওয়া বিশ্ববিদ্যালয় উপাচার্যের গর্ভবতী গাভিটি নিহত হয়। সত্য এ ঘটনাকে উপজীব্য ধরে রচিত "গাভী বিত্তান্ত" উপন্যাসের প্রকাশ হয় ১৯৯৫ সালে। উপন্যাসের অনেক চরিত্রই পাঠকদের তাই চেনা-পরিচিত মনে হবে। কোনো বিশ্ববিদ্যালয়ের নাম উল্লেখ না করেই এ উপন্যাসে ছফা বলেন,
রসায়নের অধ্যাপক মিয়া মোহাম্মদ আবু জুনায়েদ দেশের সেরা ও প্রাচীনতম বিশ্ববিদ্যালয়ের উপাচার্য নির্বাচিত হয়েছেন। রসায়ন বিভাগের সুন্দরী শিক্ষিকা দিলরুবা খানমের আকর্ষণে জুনায়েদ ডোরাকাটা দলের শিক্ষক রাজনীতিতে সক্রিয় হয়েছিলেন। পূর্ববর্তী উপাচার্যের উপর ক্ষোভবশত দিলরুবা খানম তাঁর নারীপ্রভাবকে কাজে লাগিয়ে জুনায়েদকে উপাচার্য প্যানেলে ঢুকিয়ে দেন। স্বৈরাচারী সরকারের অবাধ্য হবে না বলে রাষ্ট্রপতি (যিনি পদাধিকারবলে সকল বিশ্ববিদ্যালয়ের আচার্যও) জুনায়েককেই উপাচার্য নিয়োগ দেন। এই উপাচার্যের পদে আসীন হওয়ার পর জুনায়েদের চরিত্রের বিবর্তনকে ঘিরে আবর্তিত হয় উপন্যাসের কাহিনী।
ঠিকাদার শেখ তবারক আলী উপাচার্যকে হাতে রাখতে জুনায়েদের মনোবাসনা পূর্ণ করতে একটি দুর্লভজাতের গাভী কিনে দেন এবং ভিসির বাংলোতে শেখ তবারক আলী নিজ জামাতা বুয়েটপাস সিভিল ইঞ্জিনিয়ার আবেদ হোসেনকে দিয়ে গোয়ালঘর বানিয়ে দেন। পরবর্তীতে উপাচার্য আবু জুনায়েদের জীবন এবং বিশ্ববিদ্যালয়ের ভবিষ্যৎ সবটাই হয়ে পড়ে গোয়ালঘরকেন্দ্রিক। এই গোয়ালঘরকে রঙ্গমঞ্চ বানিয়ে আহমদ ছফা বিশ্ববিদ্যালয়গুলোর দৈন্যদশা এবং শিক্ষকরাজনীতির নোংরা বিভিন্ন দিক তুলে ধরেছেন।বিশ্ববিদ্যালয়ের প্রেক্ষাপটে, বিশেষত বাংলাদেশের বিশ্ববিদ্যালয়গুলোর শিক্ষক রাজনীতির প্রেক্ষাপটে রচিত বাংলা ভাষার সবচেয়ে শক্তিশালী উপন্যাস হিসেবে গণ্য "গাভী বিত্তান্ত"। বিশ্ববিদ্যালয়ের নোংরা শিক্ষক রাজনীতির প্রসঙ্গ উঠলে "গাভী বিত্তান্ত"কে রেফারেন্স হিসেবে ব্যবহার করা হয়। ঢাকা বিশ্ববিদ্যালয়ের ২০১৮ খ্রিস্টাব্দের ১২ অক্টোবর গৃহীত 'ঘ' ইউনিটের ভর্তি পরীক্ষার ফলাফল প্রশ্ন ফাঁসের অভিযোগে বাতিল করে পুনরায় নেওয়ার দাবিতে আমরণ অনশনকারী প্রতিবাদ জানাতে আহমদ ছফার "গাভী বিত্তান্ত" বইটি পড়েছিলেন। পরবর্তীতে ফলাফল বাতিলকৃত এবং ১৬ই নভেম্বর ভর্তিপরীক্ষা পুনরায় গৃহীত হয়।
অক্টোবর ২০১৮
অক্টোবর ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
খাজা দু কোহ জেলা
খাজা দু কোহ () আফগানিস্তানের জওজান প্রদেশের একটি জেলা, যেটি কারাকুম মরুভূমিতে অবস্থিত। ভৌগলিক অবস্থান অনুযায়ী জেলাটির পশ্চিমে ফারিয়াব প্রদেশ, উত্তরে খামিয়াব জেলা, পূর্বে মিনজাইক জেলা এবং দক্ষিণে শেবারঘান জেলা সীমানা রয়েছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৩,৯০০ জন এর মত। জেলাটির রাজধানী শহরের নাম হচ্ছে খাজা দু কোহ এবং যেটি জেলার দক্ষিণ অংশে অবস্থান করছে।
বহুব্রীহি (দ্ব্যর্থতা নিরসন)
বহুব্রীহি দ্বারা নির্দেশ করতে পারে:
বিলাসপুর–মানালি–লেহ রেলপথ
বিলাসপুর–মানালি–লেহ রেলপথটি সকল আবহাওয়ার জন্য প্রস্তাবিত উচ্চ পর্যায়ের একটি প্রস্তাব ১,৬৭৬ মিমি (৫ ফুট ৬ ইঞ্চি) ব্রডগেজ রেলপথ। এটি হিমাচল প্রদেশের বিলাসপুরকে জম্মু ও কাশ্মীর রাজ্য লাদাখ অঞ্চলে লেহ শহরের সঙ্গে সংযুক্ত করার পরিকল্পনা করেছে। এটি ভারতীয় রেলওয়ে নেটওয়ার্কের সাথে কাংরা ভ্যালি রেলওয়ের সম্প্রসারণের মাধ্যমে মান্ডী সংযুক্ত হবে, এবং কাংরা ভ্যালি রেলওয়ে ১,৬৭৬ মিমি (৫ ফুট ৬ ইঞ্চি) বিস্তৃত গেজে রূপান্তরিত হবে।
বিলাসপুর–মানালি–লেহ রেলপথের মোট প্রত্যাশিত দৈর্ঘ্য ৪৯৮ কিলোমিটার (৩০৯ মাইল)। এটি কিংঘাই-তিব্বত রেলপথের বর্তমান রেকর্ড অতিক্রমকরে, বিশ্বের সর্বোচ্চ রেলওয়ে ট্র্যাক হয়ে উঠবে। ২০১১-২০১২ সালের রেল বাজেটে ঘোষণা করা হয় যে প্রকল্পটি আগামী বছরের বাজেটে নেওয়া হবে। পরবর্তী বছরের রেলওয়ের বাজেট ঘোষণা করে যে প্রকল্পটি পরিকল্পনা কমিশনকে মূল্যায়নের জন্য পাঠানো হয়েছিল। সেপ্টেম্বর ২০১৬ সাল অনুযায়ী, উত্তর রেল জমি অধিগ্রহণের প্রক্রিয়া শুরু করার জন্য লেহতে প্রশাসনিক দপ্তর স্থাপন করেছে।
হিমাচল প্রদেশের মুখ্যমন্ত্রী মান্ডী, মানালি ও কিলং- এর মাধ্যমে বিলাসপুর থেকে লেহ-এর মধ্যে রেল সংযোগ স্থাপনের জন্য ভারত সরকারের কাছে অনুরোধ জানান। এই রেলপথের নির্মাণ সম্পন্ন হলে হিমচল প্রদেশ ও লাদাখকে পর্যটন বৃদ্ধি পাবে এবং সৈন্য এবং সরঞ্জাম দ্রুত পরিবহন সহজতর হবে। প্রস্তাবিত বিলাসপুর–মানালি–লেহ রেলপথের সম্ভাব্যতার রিপোর্টের পর, ভারতের কেন্দ্রীয় রেল মন্ত্রণালয় তার অনুমোদনের জন্য ভারতের পরিকল্পনা কমিশনকে সুপারিশ পাঠিয়েছিল। প্রকল্পের জন্য জরিপ করা হয়েছে এবং বর্তমানে এটি ভারতের পরিকল্পনা কমিশনের অনুমোদন চাইছে এবং রেলমন্ত্রী এই প্রকল্পটির প্রাথমিক অনুমোদনের বিষয়ে আশ্বস্ত করা হয়েছে।
একবার এই রেল রেলপথটি সম্পন্ন হলে, লেহ সরাসরি হিমাচল প্রদেশ এবং বাকি ভারতের রেলওয়ের সাথে সংযুক্ত হবে। বিলাসপুর ও লেহের মধ্যবর্তী দূরত্ব প্রায় ৫০০ কিলোমিটার (৩১০ মাইল)। বিলাসপুর থেকে লেহ পর্যন্ত রেলপথ সম্পন্ন হলে, মানালির মধ্য দিয়ে বিদ্যমান মহাসড়ক দ্বারা দিল্লি থেকে লেহ পৌঁছানোর সময়টি পূর্বের চার দিনের তুলনায় দুই দিনের কম হতে পারে। লেহ-এর একটি কৌশলগত সামরিক ঘাঁটিতে আরো সহজে কর্মী এবং সরঞ্জাম পরিবহন করা হবে। চীন সীমান্ত বরাবর চারটি গুরুত্বপূর্ণ রেল যোগাযোগের মধ্যে এটি একটি প্রতিরক্ষা মন্ত্রণালয় দ্বারা চিহ্নিত।
ট্যাগলং লা-এ ৫,৩৫৯ মিটার (১৭,৫৮২ ফুট) উচ্চতায় অবস্থিত ট্যাগল্যাং লা রেলওয়ে স্টেশনটি সমুদ্রের স্তরের ৫,০৮৬ মিটার (১৬,৬৮৬ ফুট) উচ্চতায় আবস্থিত চীনের কিংহাইয়ের টাঙ্গগুলা রেলওয়ে স্টেশনের বর্তমান রেকর্ডটি অতিক্রম করে বিশ্বের সর্বোচ্চ রেলওয়ে স্টেশন হতে পারে।
বিশ্বময় বিশ্বাস
বিশ্বময় বিশ্বাস (২ জুন ১৯২৩ – ১০ আগস্ট ১৯৯৪) ছিলেন একজন ভারতীয় পক্ষীবিজ্ঞানী যিনি কলকাতায় জন্মগ্রহণ করেন, তাঁর পিতা ছিলেন ভূতত্ত্ববিদ্যার এক অধ্যাপক। ১৯৪৭ সালে, জুওলজিক্যাল সার্ভে অব ইন্ডিয়ার তৎকালীন অধিকর্তা সুন্দরলাল হোরার তরফ থেকে, তাঁকে তিন বছরের একটি ফেলোশিপ প্রদান করা হয়। এটি তাঁকে ব্রিটিশ মিউজিয়ামে, আর‌উইন স্ট্রেসেমানের অধীনে বার্লিন জুওলজিক্যাল মিউজিয়ামে, এমনকি আর্নস্ট মেয়ার এর অধীনে আমেরিকান মিউজিয়াম অব ন্যাচারাল হিস্ট্রিতেও পড়াশোনা চালাতে সাহায্য করে।
কলেজে তিনি তাঁর পিতার ইচ্ছার বিরুদ্ধে, ভূতত্ত্ববিদ্যা নিয়ে না পড়ে, জীববিজ্ঞান নিয়ে পড়াশোনা করেন। ১৯৪৩ সালে তিনি কলকাতা বিশ্ববিদ্যালয় থেকে স্নাতক হন ও ১৯৪৫ সালে এম‌এস‌সি উপাধি লাভ করেন। জে.এল ভাদুড়ীর অধীনে কাজ করে তিনি ১৯৫২ সালে কলকাতা বিশ্ববিদ্যালয় থেকে পিএইচডি ডিগ্রি অর্জন করেন। ১৯৫৪ খ্রিস্টাব্দে মাউন্ট এভারেস্ট অঞ্চলে ইয়েতির খোঁজে ডেইলি মেইল অভিযানের তিনি অংশগ্রহণকারী ছিলেন। ১৯৬৩ সালে আমেরিকান অর্নিথোলজিস্ট'স ইউনিয়নের কোরেসপনডিং ফেলো নির্বাচিত হন। তিনি পরে জুওলজিক্যাল সার্ভে অব ইন্ডিয়ার পক্ষী ও স্তন্যপায়ী বিভাগের দায়িত্ব গ্ৰহন করেন। ১৯৬৫, ১৯৬৬ ও ১৯৭০ সালে তিনি আমেরিকান অর্নিথোলজিস্ট'স ইউনিয়ন থেকে চ্যাপম্যান গ্ৰান্টস লাভ করেন, ব্রিটিশ মিউজিয়ামে গবেষণা চালানোর জন্য। পরে তিনি জুওলজিক্যাল সার্ভে অব ইন্ডিয়ার যুগ্ম অধিকর্তার দায়িত্ব পালন করেন, ১৯৮১ সালে অবসর গ্রহণ করা পর্যন্ত ও ১৯৮৬ সাল পর্যন্ত অবৈতনিক বিজ্ঞানী হিসেবে কাজ করেন।
নেপাল ও ভুটানের পাখি সমূহের উপর তিনি কিছু উল্লেখযোগ্য কাজ করেছেন।
তাঁর সন্মানার্থৈ উড়ুক্কু কাঠবেড়ালির একটি প্রজাতি, "Biswamoyopterus biswasi" তাঁর নামে নামকরণ করা হয়েছে।
নোয়াখালী ইউনিয়ন
নোয়াখালী বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার দক্ষিণ-পূর্বাংশে নোয়াখালী ইউনিয়নের অবস্থান। এ ইউনিয়নের পূর্বে অশ্বদিয়া ইউনিয়ন, উত্তরে নোয়াখালী পৌরসভা ও বিনোদপুর ইউনিয়ন, পশ্চিমে এওজবালিয়া ইউনিয়ন, দক্ষিণে ধর্মপুর ইউনিয়ন, দক্ষিণ-পশ্চিমে সুবর্ণচর উপজেলার চর জুবলী ইউনিয়ন, দক্ষিণ-পূর্বে সুবর্ণচর উপজেলার চর ক্লার্ক ইউনিয়ন ও কোম্পানীগঞ্জ উপজেলার চর এলাহী ইউনিয়ন এবং উত্তর-পূর্বে কবিরহাট উপজেলার ঘোষবাগ ইউনিয়ন ও ধানসিঁড়ি ইউনিয়ন অবস্থিত।
নোয়াখালী ইউনিয়ন নোয়াখালী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
ধর্মপুর ইউনিয়ন, নোয়াখালী সদর
ধর্মপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার দক্ষিণাংশে ধর্মপুর ইউনিয়নের অবস্থান। এ ইউনিয়নের পূর্বে ও উত্তরে নোয়াখালী ইউনিয়ন, পশ্চিমে এওজবালিয়া ইউনিয়ন এবং দক্ষিণে সুবর্ণচর উপজেলার চর জব্বর ইউনিয়ন অবস্থিত।
ধর্মপুর ইউনিয়ন নোয়াখালী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
মোঘলাই পরোটা
মোঘলাই পরোটা বা মুঘলাই পরোটা একটি জনপ্রিয় বাঙালি খাবার যা বাংলাদেশ এবং ভারতের পশ্চিমবঙ্গে খুবই জনপ্রিয়। মোগলাই পারোটা শাহী পারাটা, পারাটায়ে কিমা তকমা নামেও পরিচিত। এটা নরম রুটিজাতীয় খাবার যার মধ্যে মাংসের কিমা, ডিম, পেয়াজ ও মরিচ ইত্যাদির পুর দেওয়া থাকে।
মুঘলদের হাত ধরে ঢাকায় মোঘল ঘরানার কাবাব, পরোটা,ফালুদা, কাচ্চি বিরিয়ানি,বাকরখানি বা বাখরখনি ইত্যাদির আগমন ঘটে। মোঘল শাসনামল বাংলার অন্যান্য অঞ্চলের তুলনায় ঢাকার রন্ধনশৈলীতে অধিক প্রভাব বিস্তার করতে সক্ষম হয়। During British Rule, it became a popular tiffin snack in Calcutta.
গরুর মাংস ভুনা,কলিজা ভুনা,ডিম,পেয়াজ ভুনা ,মিহি ময়দা,খাসির কিমা ভুনা, মুরগির মাংস, ঘি ,এলাচ দানা গুড়া,দারুচিনি গুড়া সহ আরও কিছু গরম মসলা সহকারে তৈরি হয়। সাধারণ মুঘলাই পরোটায় পুর তৈরিতে মাংসের বদলে শুধু ডিম ব্যবহার করা হয়।
কালাদরপ ইউনিয়ন
কালাদরপ বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার মধ্যাংশে কালাদরপ ইউনিয়নের অবস্থান। এ ইউনিয়নের পূর্বে এওজবালিয়া ইউনিয়ন, উত্তরে দাদপুর ইউনিয়ন ও আণ্ডারচর ইউনিয়ন, পশ্চিমে পূর্ব চর মটুয়া ইউনিয়ন, দক্ষিণ-পশ্চিমে লক্ষ্মীপুর জেলার কমলনগর উপজেলার চর কাদিরা ইউনিয়ন এবং দক্ষিণে সুবর্ণচর উপজেলার চর ওয়াপদা ইউনিয়ন অবস্থিত।
কালাদরপ ইউনিয়ন নোয়াখালী সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
মারদিয়ান জেলা
মারদিয়ান জেলা আফগানিস্তানের জওজান প্রদেশের কেন্দ্রীয় অঞ্চলের পূর্ব অংশে অবস্থিত একটি জেলা। Iভৌগলিক অবস্থান অনুযায়ী জেলাটির পশ্চিমে মিনজাজিক জেলা, উত্তরে কার্কিন জেলা, পূর্বে বাল্‌খ প্রদেশ ও ফয়জাবাদ জেলা এবং দক্ষিণে আকছা জেলা সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৪,২০০ জন এর মত। জেলাটির কেন্দ্রীয় শহরের নাম হচ্ছে মার্দিয়ান নামক গ্রাম, যেটি জেলার কেন্দ্রীয় অংশ অবস্থিত।
সালমান খান ফিল্মস
সালমান খান ফিল্মস (এসকেএফ) হলো একটি ভারতীয় চলচ্চিত্র নির্মাতা এবং পরিবেশনা প্রতিষ্ঠান। এটি ২০১৪ সালে সালমান খান দ্বারা প্রতিষ্ঠা লাভ করে। এটি মুম্বইভিত্তিক একটি প্রতিষ্ঠান যেটি মুলত হিন্দি চলচ্চিত্র নির্মাণ এবং পরিবেশন করে থাকে।
কুটি মনসুর
কুটি মনসুর (১৯২৬ - ২৪ জানুয়ারি, ২০১৭) একজন বাংলাদেশী গায়ক, গীতিকার, সুরকার ও সংগীত পরিচালক। বাংলাদেশের অনেক খ্যাতনামা সঙ্গীত শিল্পী তার কথায় ও সুরে গান করেছেন।
বাংলা লোকজ গানের অন্যতম পুরোধা ব্যক্তি কুটি মনসুর ১৯২৬ সালে ফরিদপুরের চরভদ্রাসন থানার লোহারটেক গ্রামে জন্মগ্রহণ করেন। পরিবার নিয়ে রাজধানীর বনশ্রী এলাকার ই ব্লকে ভাড়া বাসায় থাকতেন।
কুটি মনসুর সত্তর ও আশির দশকে বাংলাদেশের আধুনিক বাংলা গান ও লোকজগানের পরিচিত একটি নাম। তিনি দীর্ঘ ৬০ বছরের সঙ্গীতজীবনে পল্লিগীতি, আধুনিক, জারি-সারি, পালাগান, পুঁথিপাঠ, ভাটিয়ালি, মুর্শিদি, মারফতি, আধ্যাত্মিক, দেহতত্ত্ব, হামদ-নাত, ইসলামি প্রভৃতি বিষয়ে প্রায় আট হাজার গান লিখেছেন বলে জানা যায়। তাঁর রচিত অনেক গান আজও বাংলাদেশের মানুষের মুখে মুখে ফেরে। এর মধ্যে কয়েকটি গান হলো:—কুটি মনসুরের কথা ও সুরে গান গেয়েছেন বাংলাদেশের অনেক খ্যাতনামা শিল্পী। তাঁদের মধ্যে রয়েছেন:—
আরও অনেকে।
কুটি মনসুর অল্পবিস্তর সাহিত্যচর্চাও করেছেন। তাঁর লেখা ‘আমার বঙ্গবন্ধু, আমার একাত্তর’ বইটি প্রকাশিত হয়েছিল অসুস্থ হওয়ার মাস দুয়েক আগে।
২০১৬ সালের ২২ ডিসেম্বর ঢাকার বনশ্রীর ভাড়া বাসায় গুরুতর অসুস্থ হয়ে পড়েন কুটি মনসুর। এরপর তাঁকে ঢাকার একটি বেসরকারি হাসপাতালে ভর্তি করা হয়। অবস্থার অবনতি ঘটলে ২৯ ডিসেম্বর ঢাকা মেডিকেল কলেজ হাসপাতালে স্থানান্তর করা হয় তাঁকে। এই হাসপাতালেই ২৪ জানুয়ারি ২০১৭ তারিখে তিনি ইন্তেকাল করেন।
অনসূয়া মজুমদার
অনসূয়া মজুমদার বাংলা ভাষার জনপ্রিয় চলচ্চিত্র ও মঞ্চাভিনেত্রী।
কালিম্পং ১ সমষ্টি উন্নয়ন ব্লক
কালিম্পং ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কালিম্পং জেলার অন্তর্গত কালিম্পং মহকুমার একটি প্রশাসনিক বিভাগ। ব্লকটি কালিম্পং থানার অন্তর্গত এবং ব্লকের সদর দফতর কালিম্পং শহরে অবস্থিত।
কালিম্পং অক্ষ-দ্রাঘিমাংশে অবস্থিত। কালিম্পং ১ সমষ্টি উন্নয়ন ব্লকের আয়তন ৩২১.১৬ বর্গ কিলোমিটার।
কালিম্পং ১ সমষ্টি উন্নয়ন ব্লকটি ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন ইছায়, সমথর, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিন্দেপং, কাফের কাংকে বং, পুডুং ও তাশিডিং।
২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের সামগ্রিক জনসংখ্যা ৭৪,৭৪৬। এর মধ্যে ৬৭,৯৫৭ জন গ্রামবাসী এবং ৬,৭৮৯ জন শহরবাসী। মোট জনসংখ্যার মধ্যে ৩৭,৭৫০ জন পুরুষ এবং ৩৬,৯৯৬ জন নারী। এছাড়া ব্লকের মোট জনসংখ্যার ৫,২১৩ জন তফসিলি জাতি এবং ২৫,৬৫৭ জন তফসিলি উপজাতি তালিকাভুক্ত।
২০১১ সালের জনগণনা অনুযায়ী, কালিম্পং ১ সমষ্টি উন্নয়ন ব্লকের মোট সাক্ষর জনসংখ্যা ৫৪,৮২০। এর মধ্যে ২৯,৩৮৯ জন পুরুষ এবং ২৫,৪৩১ জন নারী।
৩১ক জাতীয় সড়ক এই ব্লকের উপর দিয়ে গিয়েছে।
মিরিক সমষ্টি উন্নয়ন ব্লক
মিরিক সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত মিরিক মহকুমার একটি প্রশাসনিক বিভাগ। ব্লকটি মিরিক ও নকশালবাড়ি থানার অন্তর্গত এবং ব্লকের সদর দফতর মিরিকে অবস্থিত।
মিরিক সমষ্টি উন্নয়ন ব্লকের আয়তন ১২২.২৮ বর্গ কিলোমিটার।
মিরিক সমষ্টি উন্নয়ন ব্লকটি ৬টি গ্রাম পঞ্চায়েত নিয়ে গঠিত। এগুলি হল: চেঙ্গা পানিঘাটা, পহেলিগাঁও স্কুল দারা–১, পহেলিগাঁও স্কুল দারা–২, সউরেনি–১, সউরেনি–২ ও ডুপটিন।
২০১১ সালের জনগণনা অনুযায়ী, মিরিক সমষ্টি উন্নয়ন ব্লকের সামগ্রিক জনসংখ্যা ৪৬,৩৭৪। এর মধ্যে সকলেই গ্রামবাসী। মোট জনসংখ্যার মধ্যে ২৩,৩৯৪ জন পুরুষ এবং ২২,৯৮০ জন নারী। এছাড়া ব্লকের মোট জনসংখ্যার ৩,৬১৯ জন তফসিলি জাতি এবং ১৪,২৮০ জন তফসিলি উপজাতি তালিকাভুক্ত।
২০১১ সালের জনগণনা অনুযায়ী, মিরিক সমষ্টি উন্নয়ন ব্লকের মোট সাক্ষর জনসংখ্যা ৩৪, ৩৩৪। এর মধ্যে ১৮,৮৭৩ জন পুরুষ এবং ১৫,৪৬১ জন নারী।
কলকলিয়া ইউনিয়ন
কলকলিয়া ইউনিয়ন সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ২১ বর্গ কিলোমিটার এবং জনসংখ্যা ৩৮,০০০।
ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে সুনামগঞ্জ জেলার জগন্নাথপুর উপজেলার কলকলিয়া ইউনিয়নের জন্ম।
জগন্নাথপুর উপজেলার উত্তর-পশ্চিমে কলকলিয়া ইউনিয়নের অবস্থান। উপজেলা সদর থেকে এর দূরত্ব প্রায় ৪ কিলোমিটার। এ ইউনিয়নের পূর্বে পাটলী ইউনিয়ন ও জগন্নাথপুর পৌরসভা, পশ্চিমে দিরাই উপজেলা, উত্তরে দক্ষিণ সুনামগঞ্জ ও ছাতক উপজেলা এবং দক্ষিণে চিলাউড়া-হলদিপুর ইউনিয়ন অবস্থিত।
কলকলিয়া জগন্নাথপুর উপজেলার ১ নং ইউনিয়ন পরিষদ। এই ইউনিয়নে ৯টি ওয়ার্ড, ৩৪টি মৌজা এবং ৩৯টি গ্রাম রয়েছে।
অত্র ইউনিয়নের লোকজন সিলেটের আঞ্চলিক ভাষায় কথা বলেন। কলকলিয়া সাংস্কৃতিক দিক দিয়ে সমৃদ্ধ একটি অঞ্চল।
কলকলিয়ার দর্শনীয় স্থানসমূহ হল নলুয়ার হাওর, মই হাওর, হরতাজপুর বিল, চাতল বিল, বৈশা বিল, রৌয়া বিল, ডাহুকা নদী, ডালিয়া নদী ইত্যাদি।
কলকলিয়া ইউনিয়নের উল্লেখযোগ্য বাজারগুলো হল কলকলিয়া বাজার, জগদীশপুর বাজার ও এরালিয়া বাজার।
কলকলিয়া ইউনিয়নে রয়েছে সুবিশাল নলুয়ার হাওর ও মই হাওর। এই ইউনিয়নের মধ্যে দিয়ে বয়ে গেছে ডাহুকা নদী ও ডালিয়া নদী।
মাটিগাড়া সমষ্টি উন্নয়ন ব্লক
মাটিগাড়া সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত শিলিগুড়ি মহকুমার একটি প্রশাসনিক বিভাগ। ব্লকটি মাটিগাড়া তদন্ত কেন্দ্র ও শিলিগুড়ি থানার অন্তর্গত এবং ব্লকের সদর দফতর কদমতলায় অবস্থিত। বৈরাটিশাল এই ব্লকের একমাত্র জনগণনা নগরী।
মাটিগাড়া অক্ষ-দ্রাঘিমাংশে সমুদ্রপৃষ্ঠ থেকে ১২৭ মিটার উচ্চতায় অবস্থিত। এই ব্লকের আয়তন ১৪০.৬০ বর্গ কিলোমিটার।
মাটিগাড়া সমষ্টি উন্নয়ন ব্লকটি একটি জনগণনা নগরী ও ৫টি গ্রাম পঞ্চায়েত এলাকা নিয়ে গঠিত। এই ব্লকের অন্তর্গত গ্রাম পঞ্চায়েতগুলি হল: মাটিগাড়া-১, মাটিগাড়া-২, আঠারাখাই, পাথরঘাট ও চম্পাসারি এবং জনগণনা নগরীটি হল বৈরাটিশাল।
২০১১ সালের জনগণনা অনুযায়ী, মাটিগাড়া সমষ্টি উন্নয়ন ব্লকের সামগ্রিক জনসংখ্যা ১৯৭,২৭৮। এর মধ্যে ১৩৫,৫৮৩ জন গ্রামবাসী এবং ৬১,৬৯৫ জন শহরবাসী। মোট জনসংখ্যার মধ্যে ১০১,০২৩ জন পুরুষ এবং ৯৬,২৫৫ জন নারী। এছাড়া ব্লকের মোট জনসংখ্যার ৭০,৫২৭ জন তফসিলি জাতি এবং ২৬,৪৮৪ জন তফসিলি উপজাতি তালিকাভুক্ত।
২০১১ সালের জনগণনা অনুযায়ী, মাটিগাড়া সমষ্টি উন্নয়ন ব্লকের মোট সাক্ষর জনসংখ্যা ১২৯, ০০৬। এর মধ্যে ৭২,৩৫২ জন পুরুষ এবং ৫৬,৬৫৪ জন নারী।
৫৫ নং জাতীয় সড়ক ও ৩১ নং জাতীয় সড়ক মাটিগাড়া সমষ্টি উন্নয়ন ব্লকের উপর দিয়ে গিয়েছে।
National Highway 55 and National Highway 31 pass through Matigara.
নাটোর সদর থানা
বাংলাদেশের রাজশাহী বিভাগের নাটোর জেলার একটি সদর থানা।
বাংলাদেশের  রাজশাহী বিভাগের নাটোর সদরের কানাইখালীতে নাটোর সদর থানা অবস্থিত। *উত্তরা গণভবন
কে এম নুরুল হুদা
কে এম নুরুল হুদা (জন্ম: ৩০ এপ্রিল ১৯৪৮) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা, প্রাক্তন সচিব ও বর্তমানে বাংলাদেশের প্রধান নির্বাচন কমিশনার। এর পূর্বে তিনি ঢাকা সিটি করপোরেশনের প্রধান নির্বাহী কর্মকর্তা ছিলেন। এছাড়াও তিনি পরিবেশ ও বন মন্ত্রণালয়ের যুগ্ম সচিব এবং সংসদ সচিবালয়ের সহকারী সচিব ছিলেন।
কে এম নুরুল হুদা ১৯৪৮ সালে পটুয়াখালী জেলার বাউফল উপজেলার নোয়ামালা গ্রামে জন্মগ্রহণ করেন। তিনি পটুয়াখালীতে পড়াশোনা শেষ করেন। তিনি ঢাকা বিশ্ববিদ্যালয়ের পরিসংখ্যান বিভাগ থেকে স্নাতক ও স্নাতকোত্তর ডিগ্রি লাভ করেন।
তিনি ম্যানচেস্টার বিশ্ববিদ্যালয়ে জন প্রশাসন এবং উন্নত শিক্ষায় অধ্যয়ন করেন এবং পরবর্তী সোভিয়েত ইউনিয়নে আরও পড়াশুনা চালিয়ে যান।
নুরুল হুদা বাংলাদেশের স্বাধীনতা যুদ্ধে ৯নং সেক্টরে যুদ্ধে অংশগ্রহণ করেছিল।
তিনি বাংলাদেশ স্বাধীন হওয়ার পর ১৯৭৩ সালের মুক্তিযোদ্ধা ব্যাচে বাংলাদেশ সিভিল সার্ভিসে যোগদান করেন। তিনি ফরিদপুর ও কুমিল্লা জেলায় জেলা প্রশাসক ও জেলা ম্যাজিস্ট্রেট হিসাবে দায়িত্ব পালন করেন।
তিনি ২০১০ সালে বাংলাদেশ মিউনিসিপাল ডেভেলপমেন্ট ফান্ডে (বিএমডিএফ) যোগ দেন। তিনি এর ব্যবস্থাপনা পরিচালক পদে পাঁচ বছর ছিলেন। এর আগে জেমকন গ্রুপের পরিচালক (প্রশাসন ও মানবসম্পদ), নর্থ ওয়েস্ট জোন কম্পানির চেয়ারম্যান পদে কাজ করেছেন। তিনি বাংলাদেশ পরিবেশ আন্দোলন (বাপা)-এর সঙ্গেও যুক্ত ছিলেন।
তার স্ত্রীর নাম হুসনে আরা। তাদের তিন সন্তান রয়েছে।
জামাল খাসোগি
জামাল খাসোগি ( "", ৩১ অক্টোবর ১৯৫৮ - ২ অক্টোবর ২০১৮) ছিলেন একজন সৌদি সাংবাদিক, লেখক এবং আল-আরক নিউজ চ্যানেলের সাবেক ব্যবস্থাপনা পরিচালক ও প্রধান সম্পাদক। এছাড়াও তিনি সৌদি আরবের সংবাদপত্র আল ওয়াতানের সম্পাদক হিসেবে দায়িত্ব পালন করেছেন।
খাসোগি ২০১৭ সালের সেপ্টেম্বরে সৌদি আরব ত্যাগ করেন এবং স্ব-নির্বাসন জীবন শুরু করেন। তিনি বলেছিলেন যে, সৌদি আরব সরকার তার টুইটার একাউন্ট নিষিদ্ধ করে দিয়েছে এবং পরবর্তীতে তিনি সৌদি আরব সরকারের সমালোচনা করে সংবাদপত্রে প্রতিবেদনও প্রকাশ করেছেন। বিশেষ করে খাসোগি সৌদি আরবের ক্রাউন প্রিন্স মুহাম্মদ বিন সালমান এবং দেশটির বাদশা সালমান বিন আবদুল আজিজের সমালোচক ছিলেন। এছাড়াও তিনি সৌদি নেতৃত্বাধীন ইয়েমেনে হামলারও বিরোধী ছিলেন।
২রা অক্টোবর ২০১৮ সালে খাসোগি তুরস্কের ইস্তাম্বুলে সৌদি আরবের কনস্যুলেটে প্রবেশ করেন কিন্তু এরপর আর বের হয়ে আসেননি। পরবর্তীতে বিভিন্ন আন্তর্জাতিক সংবাদপত্রে প্রতিবেদন প্রকাশ হতে থাকে যে, তাকে কনস্যুলেটের ভেতর হত্যা করা হয়েছে। ১৫ই অক্টোবর তুর্কি কর্তৃপক্ষ সৌদি আরব কর্তৃপক্ষের অনুমতিক্রমে কনস্যুলেটে তল্লাশি কার্যক্রম পরিচালনা করে। প্রাথমিকভাবে সৌদি সরকার বিভিন্ন মাধ্যমে প্রাকাশিত হত্যাকাণ্ডের খবর অস্বীকার করে কিন্তু ২০শে অক্টোবর তারা স্বীকার করে নেয় যে, তিনি খাসোগি কনস্যুলেটের ভেতর মৃত্যুবরণ করেছেন। কারণ হিসেবে তারা উল্লেখ করেন, খাসোগি ও কনস্যুলেটের কর্মকর্তাদের মধ্যে ধস্তাধস্তির এক পর্যায়ে তিনি মৃত্যুবরণ করেন।